Бала табыу йортондағы ҡәтғи ҡанундарҙың күҙгә күренеп үҙгәреүен, “йомшарыуын” күреп тә бер аҙ аптыраштыҡ. Хәҙер ҡатын-ҡыҙға бында үҙенең таҙа, үтекләнгән матур халатын кейеп килергә лә рөхсәт. Ниндәй музыка аҫтында бала табырға теләүе лә иҫәпкә алына. Ир-аттың бала тапҡанда ҡатыны эргәһендә ярҙамсы булыуына ла күнеккәндәр. Әйтеүҙәренсә, хәҙер ирҙәр “батырайған”, сабыйҙарын беренсе булып ҡулға алыуҙарынан, ғаиләләренең ишәйеүенән ҙур ҡәнәғәтлек кисерәләр.